ΤΟ NETFLIX ΠΑΡΟΥΣΙΑΖΕΙ
Όλο λες "λίγη υπομονή".
Δουλεύετε εδώ τρία χρόνια.
Ναι, αλλά έχουμε τρεις μήνες να πληρωθούμε!
Τα τρία χρόνια δεν σημαίνουν τίποτα, τα ξεχάσαμε!
Θέλουμε τα τρία μηνιάτικά μας!
Θέλουμε τα λεφτά μας!
Μην του μιλάς στο τηλέφωνο.
Πες του να μας δώσει τα λεφτά μας!
Φτάνει πια!
Πριν, στο εργοτάξιο,
σας είπα πως θα σας πληρώναμε σήμερα.
Αλλά μόλις τώρα μάθαμε ότι ο κ. Ντιαγέ λείπει για δουλειές
και δεν άφησε τα λεφτά.
Δεν μας ενδιαφέρει αυτό.
Άσε κάτω το τηλέφωνο και μίλα μας!
Σεχ, σ' εσένα μιλάω.
Δεν ήρθα για κουβεντούλα. Ήρθαμε να πάρουμε τα λεφτά μας!
Μιλάω μαζί σου ως αρχηγό τους.
Μίλα σε όλους.
Αυτό έχει να κάνει με όλους μας.
Είμαστε τέσσερις.
Σε αυτό το γραφείο είμαστε απλώς εργαζόμενοι, όπως κι εσείς.
Καταλαβαίνετε;
Δεν φταίμε εμείς γι' αυτό που γίνεται εδώ.
Μπορεί εσάς να σας ξαφνιάζει, αλλά όχι εμένα.
Τρεις μήνες χωρίς πληρωμή. Μπήκαμε στον τέταρτο.
Ξέρεις κάτι; Κράτα τα λεφτά.
Αλλά να θυμάσαι πως έχουμε οικογένειες.
Το ξέρω.
Έχει δίκιο.
Οι γονείς και τ' αδέρφια μας περιμένουν από εμάς.
Γι' αυτούς δουλεύουμε.
Είμαι τόσο χρεωμένος που μένω εδώ ως τις 8 ή 9.
Περιμένω να σκοτεινιάσει για να γυρίσω στο σπίτι.
Δεν είναι σωστό.
Αυτά τα λεφτά μάς τα χρωστάτε.
Σουλεϊμάν!
Πάρε το νυφικό.
Άντα, ακόμα τα 'χεις μ' εκείνον εκεί;
Πάρε το νυφικό και φύγε.
Τον ωκεανό βλέπεις.
Εμένα ούτε που με κοιτάς.
Είσαι πολύ όμορφη.
Σήμερα, ακόμα πιο όμορφη.
Μη με κοροϊδεύεις.
Αλήθεια λέω!
Είσαι ακόμα πιο όμορφη.
Μήπως επειδή έχω τρεις μέρες να σε δω;
Ναι, μπορεί.
Είσαι πάρα πολύ όμορφη.
Τ' ορκίζομαι.
Πλάκα μού κάνεις.
Εγώ;
Κρίμα που δεν με πιστεύεις.
Στάσου...
Τι έπαθες;
Άκουσα βήματα.
Βήματα, εδώ;
Τίποτα δεν είναι.
Δεν είναι κανείς.
Άκουσα κάποιον.
Τι γυρεύετε εδώ; Ποιοι είστε εσείς;
-Τι κάνετε εδώ; -Εσύ ποιος είσαι;
Φύγετε από δω!
Ηρέμησε.
Μη μας μιλάς έτσι.
Άσε τα λόγια! Έξω!
Δεν είναι πορνείο εδώ!
Τι είπες;
Φύγετε από δω!
Είσαι τυχερός που...
-Άσ' τον, Σουλεϊμάν, πάμε. -Φύγετε από δω!
Γιατί γελάς;
Τόσο πολύ σε θύμωσε αυτός;
Ο καθένας θα θύμωνε.
Πάρε το σακίδιό σου, φεύγω.
-Γι' αυτό γελάς; -Ναι, γι' αυτό.
Εντάξει.
Να πηγαίνω, είναι αργά.
-Τόσο γρήγορα; -Πρέπει να φύγω.
Δεν κάνεις τίποτα στο σπίτι.
Πρέπει να φύγω.
Περίμενε λίγο.
Πρέπει να φύγω, είναι αργά.
Σε λίγο θα βραδιάσει. Θα τα πούμε αργότερα.
Απόψε;
Τι έπαθες;
Ήθελα να σου δώσω αυτό.
Είναι πολύ ωραίο. Ευχαριστώ.
-Να πηγαίνω. -Είσαι υπέροχη.
Γιατί βιάζεσαι τόσο; Ήθελα να σου πω...
Τι να μου πεις; Πρέπει να πάω πίσω, μου το λες μετά.
Έλα εδώ.
Φίλα με πάλι.
Περίμενε το βράδυ.
Περίμενε το βράδυ!
Φεύγω.
Τι έπαθες;
Τίποτα.
-Ήρθες για την τσάντα σου; -Ναι.
Έλα δω.
Πάρε την τσάντα σου, να τη.
Μαριάμα.
Γιατί μούτρωσες;
Έχασες την παρθενιά σου καθώς ερχόσουν;
Τι κάνατε;
Τίποτα, απλά περπατούσαμε.
Άντα.
Ξέρεις ότι παντρεύεσαι τον Ομάρ σε δέκα μέρες;
Ενώπιον του Αλλάχ.
Μα αγαπάω τον Σουλεϊμάν.
Μη με κάνεις να γελάω!
Ξέρεις τι θέλει αυτός;
Να κοιμηθεί μαζί σου και να σε παρατήσει!
Άσ' το, Μαριάμα.
Άντα, είμαστε φίλες από τότε που ήμασταν μικρές.
Έχω χρέος να σου πω την αλήθεια.
Η παρέα μ' εκείνες τις τσούλες σ' έχει αλλάξει.
Ανοησίες!
Αυτό να μείνει μεταξύ μας.
Κανένας δεν πρέπει να το μάθει.
Αυτό σου ζητάω μόνο.
Μα δεν καταλαβαίνεις;
Ο Αλλάχ σε δοκιμάζει.
Έφερε τον Σουλεϊμάν στον δρόμο σου
για να δοκιμάσει την πίστη σου στον Ομάρ.
Είναι ολοφάνερο.
Τυφλή πρέπει να 'σαι που δεν το βλέπεις!
Μαριάμα, ηρέμησε, το ελέγχω.
Μπορούμε να το κρατήσουμε μεταξύ μας;
Εντάξει, λοιπόν.
Να ξέρεις, μου ζητάς πολλά.
Είσαι τρελή.
Άντε πήγαινε!
Πήρες τον Ομάρ;
Δεν έχω μονάδες.
Πάρ' τον πριν μπει στο αεροπλάνο.
Εντάξει.
Πάρ' τον, εντάξει;
Γιαγιά...
Είσαι καλά;
Στείλε μήνυμα στον Ομάρ να σε πάρει.
Για να δούμε το νυφικό.
Εμπρός.
Ο Αλλάχ μαζί μας.
Ναι.
Όχι.
Ναι.
Εντάξει. Καλό ταξίδι.
Έτσι μιλάς στον Ομάρ, τον μελλοντικό σου άντρα;
Μη μιλάς έτσι στον άντρα σου.
Και πώς να του μιλάω;
Σ' έναν άντρα πρέπει να μιλάς γλυκά.
"Χρυσέ μου", "καρδιά μου".
"Μου λείπεις"...
-"Γλυκέ μου". -Σωστά.
Έτσι μάλιστα.
Αλλιώς θα πάρει δεύτερη γυναίκα πριν μείνεις έγκυος.
Κατάλαβες;
Ξέρεις πόσες άλλες γυναίκες θα ήθελαν να ήταν στη θέση σου;
Μην το παίζεις αδιάφορη. Οι καιροί είναι δύσκολοι.
Τι περίμενες;
Άντα, τα αγόρια έφυγαν.
Τι;
Βγήκαν στη θάλασσα.
Άντα.
Βγήκαν με μια βάρκα. Ο Σουλεϊμάν, ο Σεχ, όλοι τους.
Κι ο αδερφός μου;
Μα ο Αμπντού δεν ξέρει τίποτα από θάλασσα!
Δεν ξέρει να κολυμπάει!
Όχι, όχι!
Δεν το πιστεύω!
Πολύ αργά, όλοι τους έχουν φύγει.
Σε παρακαλώ, ηρέμησε.
Σουλεϊμάν.
Αυτό που με ανησυχεί, επίσης,
είναι ότι θα πέσει η κίνηση στο κλαμπ.
Όχι. Μόλις τα κορίτσια μάθουν νέα από τ' αγόρια,
θα έρθουν πάλι εδώ για να χορέψουν.
Τα κορίτσια έρχονται εδώ για τα αγόρια,
όχι για να χορεύουν μόνες τους μπροστά στον καθρέφτη.
Ας ευχηθούμε πως θα φτάσουν στην Ισπανία ζωντανοί.
Φάε κάτι, Άντα.
Φάε κάτι, αλλιώς θ' αρρωστήσεις.
Παράτα με.
Κάνε κουράγιο.
Μη λιγοψυχάς τώρα.
Άντα.
Δεν με ακούς;
Σήκω!
Σήκω πάνω.
Άντα, είσαι καλά;
Καλά είμαι.
-Είσαι εντάξει; -Ναι.
Πού είναι το τηλέφωνό σου; Δεν απαντάς.
Κοιμόμουνα.
Γιατί δεν έρχεστε από την πόρτα;
Θα στεκόμαστε όπου θέλουμε.
Μην αρχίζετε. Άντα, έλα, πάμε μια βόλτα.
Δεν έχω όρεξη.
Έλα να πάρουμε λίγο θαλασσινό αέρα. Δεν θα πάμε μακριά.
Όχι, δεν πειράζει.
Σε παρακαλώ.
Κάποιοι ντόπιοι, γέροι ψαράδες
γύρισαν από το ψάρεμα
με τα δίχτυα τόσο γεμάτα
που όλοι τούς ακολούθησαν για να δουν τι έπιασαν.
Ο κόσμος έτρεχε και φώναζε ότι έπιασαν ένα μεγάλο ψάρι.
Τα παιδιά και όλη η γειτονιά ήρθαν για να δουν τι γίνεται.
Όμως, όταν πλησίασαν το δίχτυ,
δεν είδαν κάποιο ψάρι,
αλλά το πτώμα του Σουλεϊμάν.
Άντα, έλα εδώ!
Άντα, έλα εδώ! Τι κάνεις;
Δεν ήμουνα σίγουρος για το χρώμα.
Ευχαριστώ.
Θα δεις, θ' αλλάξει τη ζωή σου.
Σ' αρέσει;
Ναι.
Τι έχεις;
Τίποτα.
Δεν έχεις φάει.
Δεν πεινάω.
Χαιρόμαστε πολύ αυτήν τη σπουδαία μέρα.
Δοξάζουμε τον Αλλάχ,
γιατί είναι το όνειρο κάθε γονιού.
Από τότε που γεννήθηκε ο Ομάρ,
η μητέρα του κι εγώ ελπίζαμε
να ζήσουμε τον γάμο του.
Άντα, καλώς όρισες.
Τώρα αυτό είναι το σπίτι σου.
Αν είχες αδερφό,
δεν θα ήταν τόσο ευπρόσδεκτος
όσο είσαι εσύ σε αυτό το σπίτι.
Αλλά σε υποδεχόμαστε ως νύφη.
Η γυναίκα αποκτά ομορφιά
μέσα από τον γάμο.
Είναι το θέλημα του Αλλάχ
και είναι στην παράδοσή μας.
Η τελετή του γάμου είναι θεία ευλογία.
Δοξασμένος ας είναι ο Αλλάχ.
Σας ευχαριστώ πολύ όλους.
Ιμάμη, ας προσευχηθούμε μαζί.
Κοιτάξτε ένα δωμάτιο!
Είναι υπέροχο!
Είναι πολύ όμορφο.
Ο Αλλάχ να σ' έχει καλά.
Άντα, συγχαρητήρια!
Ευχαριστώ.
Άντα, η κρεβατοκάμαρά σου είναι καταπληκτική!
Δεν το πιστεύω.
Θα νόμιζε κανείς πως...
Δεν ξέρω τι να πω.
Έλα τώρα, Φάντα...
Μα είδες καλά αυτό το δωμάτιο;
Δεν θα φύγω ποτέ από δω.
Ας παντρευτεί κι εμένα ο Ομάρ.
Με έχει γοητέψει η κρεβατοκάμαρα.
Όλα είναι καινούρια.
Άντα, έλα για φωτογραφία.
Δεν θέλω να βγω κι εγώ.
-Έλα! -Δεν θέλω.
-Άντα, έλα. -Άσε με ήσυχη.
Άντα, έλα!
Μη με πρήζετε.
Ψωνάρα!
Εντάξει.
-Έτσι. -Κοίτα.
Μια τελευταία πόζα.
Είσαι μεγάλη ψωνάρα.
Σου 'πεσε ο πρώτος λαχνός.
Το σπίτι είναι καταπληκτικό.
Θα ποστάρουμε αυτή.
Άντα, μία μόνο.
Δεν άκουσες τι είπα;
Άλλη μία.
Πες στον Ομάρ ότι θέλω να γίνω η δεύτερη γυναίκα του.
Δεν ξέρει πόσο τυχερή είναι.
Αυτά τα κορίτσια που κάνει παρέα...
Τσούλες!
Άντα, σου μιλάω.
Γιατί το κάνεις αυτό στον εαυτό σου;
Κοίταξέ με. Αν δεν αντέχεις, να φύγουμε.
Όταν πρότεινα να παντρευτείς τον Ομάρ,
το είπα για να το χαρείς. Όχι γι' αυτό.
Το έκανα για την ευτυχία σου.
Για να βρεις την ηρεμία.
Για το καλό σου.
Όμως, δες πώς είσαι...
Να φύγουμε, αν δεν αντέχεις εδώ.
Τρελάθηκες τελείως;
Αγαπάς τα λεφτά πιο πολύ απ' οτιδήποτε και της λες να φύγει;
Να πάει πού; Έχεις δει τ' όμορφο αυτό σπίτι;
Εσύ τα λες αυτά, βλαμμένη;
Το 'χεις χάσει τελείως! Μην την ακούς, λέει βλακείες.
Φάντα, εγώ στη θέση της,
θα του έτρωγα τα λεφτά του χωρίς καμιά ενοχή.
Άσ' τη να κάνει το ίδιο.
Δεν τη βλέπεις; Αφού δεν μπορεί να το κάνει.
Σε ό,τι αποφασίσεις,
εγώ θα σε στηρίξω.
Αλλά πρέπει να καταλάβεις ένα πράγμα.
Έξω τα πράγματα είναι δύσκολα.
Δεν θα έχεις πατέρα, ούτε μάνα.
Θα είσαι μόνο εσύ, ολομόναχη.
Αν προτιμάς να αντιμετωπίσεις τέτοια ζωή
από το να είσαι ευτυχισμένη σε αυτό το σπίτι,
πάμε να φύγουμε.
Μη μου πεις ότι ο Σουλεϊμάν...
Φάντα!
Κοίτα την και σκέψου.
Ποτέ δεν θ' αγαπήσω τον Ομάρ.
Σε αναγκάζει κανένας;
Τα έχεις όλα εδώ.
Φάντα, βούλωσ' το λίγο.
Κοίταξέ την, αν τη θεωρείς φίλη σου.
Ο Ομάρ μένει εδώ μόνο τρεις μήνες, και τους υπόλοιπους στην Ιταλία.
Δεν σκέφτεσαι καλά. Λίγο καιρό θα μένει εδώ.
-Θα έχουμε το σπίτι δικό μας! -Σκάσε πια!
Άντα, έχω κάτι να σου πω.
Άντα, έλα.
Όχι τώρα.
Έχει κάτι να σου πει.
-Τι; -Δεν θα έρθεις;
Μόλις είδα τον Σουλεϊμάν.
Το έβαλε στα πόδια.
Τι έκανε ο Σουλεϊμάν;
-Τον είδα. -Γιατί λες ψέματα;
Τον είδαμε.
-Πού; -Άντα, ηρέμησε.
Μη λες ψέματα, βλαμμένη!
Δεν μιλάω σ' εσένα.
Τ' ακούσατε αυτό;
Φωτιά, φωτιά!
Πρέπει να δώσεις κατάθεση.
Είναι τυπικό, αλλά σημαντικό.
Μια στιγμή.
-Ισά. -Κύριε διοικητή.
Είσαι καλά;
-Καλά. -Είσαι βέβαιος;
Ναι, είμαι καλά.
Ρωτάω, επειδή χτες κατέρρευσες και...
Όχι, δεν ήταν τίποτα. Απλά μου ήρθε μια ζαλάδα.
Έχεις πάει σε γιατρό;
Θα πάω, κ. διοικητή, όμως όλα είναι καλά.
Είσαι βέβαιος;
Επιθεωρητής Ισά Ντιόπ.
Το νέο μας αστέρι.
Αυτός θ' αναλάβει την έρευνα.
Ο κ. Νιανγκ, ιδιοκτήτης του ακινήτου.
Ο Πιερ θα σου δώσει τον φάκελο.
Δώσ' τον.
Οι μάρτυρες λίγο-πολύ λένε τα ίδια.
Κύριε Νιανγκ.
Φεύγετε; Θα σας ξεπροβοδίσω.
Ευχαριστώ.
Παιδιά...
Νιώθετε καλύτερα, επιθεωρητή;
Ναι, είμαι καλά.
Γάντια.
Δεν υπήρξε διάρρηξη;
Όχι, δεν έσπασαν τίποτα.
Εντάξει.
Παράξενο, τίποτα δεν προξένησε τη φωτιά.
Τίποτα δεν την προξένησε;
Το στρώμα αυτοαναφλέχθηκε;
Έτσι είπαν οι πυροσβέστες.
Γεια σας. Είστε η μητέρα του Σουλεϊμάν Φαλ;
Αστυνομία.
Αυτός είναι;
Τι έπαθε ο γιος μου;
-Πού βρίσκεται; -Βγήκε στη θάλασσα πριν μια βδομάδα.
Τον είδαν χτες το βράδυ γύρω στις 10.
Το δωμάτιό του;
Είδαν τον γιο μου; Πού;
Εδώ κοιμάται;
Ποιος είδε τον γιο μου; Αυτό είναι αδύνατον.
Βγήκε στη θάλασσα.
Πείτε μου πού τον είδαν!
Ποιος είδε τον γιο μου;
-Κύριε... -Κυρία.
Ακούστε.
Όχι, όχι... Σταθείτε!
Ηρεμήστε!
Καταζητείται για κάτι σοβαρό. Αφήστε με να κάνω τη δουλειά μου.
Κύριε, δεν μπορείτε έτσι απλά να κάνετε έρευνα στο σπίτι μου!
Κυρία μου, αφήστε με. Πού είναι το δωμάτιό του;
Πού κοιμάται ο Σουλεϊμάν;
Κοίτα με.
Κοίτα με που σου μιλάω.
Πού είναι ο Σουλεϊμάν Φαλ;
Δεν έχω ιδέα.
Αλήθεια;
Τον ξέρεις, όμως, έτσι;
Γνωριζόμαστε λίγο.
Μόνο λίγο;
Κοίτα με.
Ξέρεις πού βρίσκεσαι;
Ναι.
Πού;
Στο αστυνομικό τμήμα.
Ξέρεις γιατί;
Όχι.
Ο Σουλεϊμάν
καταζητείται.
Για εμπρησμό.
Κι εσύ τον βοηθάς.
Αυτό είναι σοβαρό.
Δεν καταλαβαίνω.
-Δεν καταλαβαίνεις; -Όχι.
Δεν ξέρεις τι έκανε;
Δεν ξέρω τι συμβαίνει.
Εντάξει.
Ξέρεις τι έκανες εσύ;
Ήσουν συνεργός του
στον εμπρησμό του γαμήλιου κρεβατιού σου.
Αδύνατον.
Αλήθεια;
Ο Σουλεϊμάν βγήκε στη θάλασσα. Δεν μπορεί να έβαλε φωτιά.
Έφυγε με άλλους σε μια βάρκα.
Πριν μια βδομάδα. Ταξιδεύει ακόμα ή έφτασε Ισπανία.
Περιμένεις να το πιστέψω αυτό;
Λες ψέματα!
Όχι.
Απ' τις δυο σας, πιστεύω τη Μαριάμα.
Δεν ήταν η μόνη που τον είδε.
Γιατί πιστεύετε τη Μαριάμα;
Σας λέω την αλήθεια.
Γιουσέφ!
Πόσες φορές σού έχω πει για τον κλιματισμό;
Να τον φτιάξετε μέχρι αύριο!
Πού είναι ο Σουλεϊμάν;
Σας λέω την αλήθεια, δεν ξέρω πού είναι.
Βγήκε στη θάλασσα.
Μείνε εδώ.
Επιθεωρητή.
Είστε καλά;
Διώξε την Άντα Νιανγκ. Θα συνεχίσουμε αύριο.
Ποιος είναι αυτός;
Ποιος σε παίρνει;
-Δώσ' μου το τηλέφωνό σου! -Όχι, είναι δικό μου!
Δώσ' το εδώ!
Πάρ' το! Αν την είχες αναθρέψει σωστά, δεν θα μπλέκαμε τώρα έτσι!
Μπαμπά, δεν είναι κανένας.
Αυτά τα κορίτσια μεγάλωσαν λάθος, και φταις εσύ γι' αυτό!
Κάτι θα έκανες για να σε ανακρίνουν.
Αν συμμετείχες στο συμβάν, θα λογοδοτήσεις σ' εμένα.
Φάντα, πιες αυτό.
Έχει ζάχαρη.
Φάντα, τι συμβαίνει;
Είσαι παγωμένη.
Τι έπαθες;
Δεν ξέρω.
Πού πονάς; Πες μου.
Δείχνει χειρότερα απ' ό,τι είναι.
Απλά λιποθύμησε.
Όταν συνέλθει η Μαριάμα,
δώστε της δύο χάπια.
Κι άλλα δύο αύριο μετά το πρωινό.
Θεέ μου!
Ποια είσαι; Τι γυρεύεις εδώ;
-Μίλα! -Πού είναι τα λεφτά μας;
-Πώς μπήκατε; -Να μη σε νοιάζει. Μπήκαμε.
Λάι...
Τι συμβαίνει εδώ;
Ποιες είναι αυτές;
Ξέρει αυτός.
Ναι, ξέρει.
Τι διάολο γίνεται; Ποιες είστε;
Θα σου θυμίσουμε.
Κτίριο 13.
Το εργοτάξιο.
Δώσ' μας τα λεφτά μας!
Μην τα βάζετε μαζί μου!
Ακούστε καλά! Φύγετε από δω!
Τα λεφτά μας.
Ναι.
Τα 32 εκατομμύρια που μας χρωστάς.
Τέσσερις μήνες μισθούς.
Θα καλέσω την αστυνομία. Ακούτε;
Ηρέμησε, θα το κανονίσω.
Ακούστε τι θα κάνουμε.
Σας ζητάω να φύγετε απ' το σπίτι μου.
Καταλαβαίνετε; Μη με κάνετε να θυμώσω.
Δεν υπάρχει λόγος.
Ήρθαμε να σε προειδοποιήσουμε.
Θα ξανάρθουμε. 32 εκατομμύρια, τους μισθούς μας.
Τα λεφτά μας.
Δώσ' μας τα λεφτά μας!
Μαμά...
Μαμά!
Πάμε στο νοσοκομείο.
Οι γονείς του Ομάρ θέλουν να σου κάνουν τεστ παρθενίας.
Τεστ;
Δεν μας αφήνεις άλλη επιλογή.
Σήκω.
Περιμένω.
Θα ξαναπάρω το κινητό;
Θα δούμε.
Θα σε περιμένω έξω.
Σφίξε τη γροθιά σου.
Συγχαρητήρια, κυρία μου. Η κόρη σας είναι παρθένα.
-Ευχαριστώ. -Παρακαλώ.
Δώσ' μου το κινητό.
Μη με κοιτάς με αυτό το ύφος.
Το κινητό! Πήρες αυτό που ήθελες.
Ο πατέρας σου το ζήτησε, όχι εγώ.
Άντα, έλα δω! Πού πηγαίνεις;
Πού πηγαίνεις;
-Όχι, στάσου... -Εντάξει, αφήστε με.
Ο μαραμπού είπε
ότι ένα πνεύμα μού μπήκε από τον αφαλό
επειδή δεν ντύνομαι σεμνά.
Ο μαραμπού λέει βλακείες.
Κάτι με στοίχειωσε χτες το βράδυ.
Σοβαρολογείς;
Τρελάθηκες τελείως.
Μη με πιστεύεις, δεν με νοιάζει.
Εμπρός, Άντα;
Σε πήρα τέσσερις φορές!
Τι έχεις πάθει; Είμαι στης Φάντα.
Τι σας έχει πιάσει όλες σας;
Πρέπει να μιλήσουμε. Έλα στο φαστφουντάδικο.
Όχι απ' το τηλέφωνο. Έλα τώρα.
Είσαι όμορφη σ' εκείνη τη φωτογραφία.
Τότε δεν είχες πνεύματα!
Μην αστειεύεσαι με αυτά.
Κάτσε να το πάθεις κι εσύ.
Εγώ; Εμένα με φοβούνται τα πνεύματα!
Ντιορ, ορκίσου να μην το πεις πουθενά.
Μη μου πεις ότι σ' έχει στοιχειώσει κάποιο πνεύμα!
Ξέχνα το. Λέγε.
Ορκίσου.
Ορκίσου, το εννοώ!
Τι θα πάρετε;
Τίποτα για μένα.
Έναν καφέ.
Με συγχωρείς.
Έναν εσπρέσο, παρακαλώ.
-Τι συμβαίνει; -Ορκίσου.
Ορκίσου να μη μιλήσεις.
Ορκίζομαι. Τώρα με κάνεις ν' ανησυχώ.
Ο Σουλεϊμάν είναι εδώ.
Τι;
Κοίτα το μήνυμά του.
ΑΠΟΨΕ 3 Π.Μ. ΣΤΗΣ ΝΤΙΟΡ ΣΟΥΛΕΪΜΑΝ
Σοβαρά τώρα;
Τι σκατά είναι αυτό;
Τι εννοείς;
Άντα, η αστυνομία!
Η αστυνομία; Δεν έκανα τίποτα κακό.
Σκέψου το.
Θέλουν να σε στριμώξουν.
-Εμένα; -Να σε παγιδέψουν.
Θα πάρω για να βεβαιωθώ.
Μην κάνεις τον κόπο. Ο Σουλεϊμάν είναι, το νιώθω.
Ντιορ...
Εμπρός.
Ποιος είναι;
Μου έστειλες μήνυμα χτες το βράδυ. Ποιος είσαι;
Βοήθησα κάποιον που ήθελε να στείλει ένα μήνυμα.
Πώς έμοιαζε;
Ήταν νεαρός. Τι να πω, έμοιαζε τυφλός.
Τυφλός; Με κοροϊδεύεις;
Μη γίνεσαι παρανοϊκή. Θα πάω.
-Άντα, όχι... -Δώσ' μου τα κλειδιά σου.
Είναι παγίδα.
Μεγάλη κοπέλα είμαι. Τα κλειδιά σου!
Είναι παγίδα.
Ντιορ, δεν είμαι κοριτσάκι.
Τα κλειδιά σου!
Άντα, δεν μπορεί να σοβαρολογείς.
Τι θα έκανα χωρίς εσένα;
Κυρία Νιανγκ.
-Τι συμβαίνει; -Ντιορ, άσε μας.
Προχώρα.
Άσε με να της μιλήσω.
Άσε μας.
-Δεν τέλειωσα μαζί σου. -Δεν καταλαβαίνεις;
Δεν ξέρω πού είναι ο Σουλεϊμάν. Μη με παρακολουθείς.
Δεν ξέρεις τον νόμο.
Μίλα, αλλιώς θα κάνω τη ζωή σου πιο δύσκολη.
-Τι θέλεις; -Πες μου πού είναι.
Αφού σου είπα.
Ο Σουλεϊμάν βγήκε στη θάλασσα.
Όχι, αυτός έβαλε τη φωτιά.
Κοίταξέ με. Μίλα, αλλιώς θα σε κλείσω μέσα.
Θες να σου πω;
Είναι αλήθεια, ο Σουλεϊμάν ήταν κάτι παραπάνω από φίλος.
Αυτό το ξέρω.
Και τώρα άσε με ήσυχη.
Πού πηγαίνεις; Πάμε.
Άσε με ήσυχη!
-Άνοιξέ μου! -Σκάσε!
Άνοιξέ μου! Δεν έκανα τίποτα!
Πες μου τι έκανα!
Μη με κάνεις να έρθω εκεί.
Δεν έκανα τίποτα.
Τι έκανα;
Ναι, η βάρκα έφυγε από το Καφουντίν,
στο Καζαμάνς.
Δεν είναι αυτός που αναζητώ.
Τέλος πάντων,
οι διασωθέντες είπαν κάτι που έχει ενδιαφέρον.
Ακούω.
Ξέρεις ότι ξέσπασε μια καταιγίδα πριν μερικές μέρες.
Ναι, πράγματι.
Εμπρός;
Ναι, ακούω.
Κατάφεραν να επιπλεύσουν. Ψαράδες είναι, το 'χουν συνηθίσει.
Την άλλη μέρα, βρήκαν μια αναποδογυρισμένη βάρκα.
Κανένα σημάδι ζωής τριγύρω.
Η βάρκα μπορεί να ήταν ακυβέρνητη αρκετό καιρό.
Ήταν σπασμένη στα δύο.
Αμφιβάλλω αν υπάρχουν επιζώντες.
Εμπρός;
Ναι. Ναι, ακούω.
Θα ξαναπάρω, αν μάθω κάτι καινούριο.
Εντάξει. Ναι, ευχαριστώ.
Γεια, καλή τύχη.
Ευχαριστώ, επίσης.
Εσύ έφερες το κορίτσι που φωνάζει;
Ναι, θέλω να μιλήσει.
Τι έχεις πάθει;
Ήρθε ο άντρας της. Άσ' τη να φύγει.
Άλλη φορά να με ρωτάς.
Δεν απαντούσες χτες βράδυ. Γιατί;
Ήμουν άρρωστος πάλι.
Πήγες σε γιατρό;
Ναι, δεν είναι κάτι σοβαρό.
Τότε, ν' απαντάς πάντα στο τηλέφωνο.
Μάλιστα.
Κάτι κοπέλες μπήκαν στο σπίτι του κ. Ντιαγέ και ζητούσαν λεφτά.
-Κοπέλες; -Καμιά δεκαριά.
Στείλε μια περίπολο εκεί από τις 8 ως τις 6 το πρωί.
Δεν θέλω να επαναληφθεί αυτό.
Οι κοπέλες είχαν πάει εκεί για τους απλήρωτους μισθούς;
Τι ρωτάς; Δεν είναι δικό μας πρόβλημα.
Έκαναν διάρρηξη, αυτό είναι όλο.
Κανόνισέ το, θέλω να σταματήσουν.
Ο κ. Ντιαγέ έχει κάνει πολλά για μας.
Άσε το κορίτσι να φύγει.
Το κινητό και την τσάντα μου.
Αυτό είναι;
Τι τρέχει;
Τι είναι αυτά που κάνεις;
Τι έχεις πάθει;
Τίποτα.
Σε πείραξαν; Σου έκαναν κάτι;
-Όχι, τίποτα. -Πάμε, τότε.
Τι πρόβλημα έχεις;
Δεν έρχομαι μαζί σου.
Τρελάθηκες; Χτύπησες το κεφάλι σου;
Κόφ' το, προχώρα.
Άσε με, Ομάρ.
Δεν έρχομαι μαζί σου.
Τι συμβαίνει; Τι περιμένεις;
Τι είναι αυτές οι βλακείες;
Τι σ' έπιασε; Μπες, δεν έχω καιρό για τέτοια.
Άσε με!
Γιατί φωνάζεις;
-Θα φωνάζω όσο θέλω. -Είμαι ο άντρας σου.
Δεν είμαι γυναίκα σου!
Τι πράγμα;
Τι; Μόλις παντρευτήκαμε και δεν είσαι γυναίκα μου;
Δεν σε αγαπάω.
Άφησέ με!
Τρελάθηκε αυτή!
Πού πας;
Σου 'στριψε;
Να σου πω κάτι; Άντε χάσου!
Έτσι κι αλλιώς, δεν θα μου τον σήκωνες!
Είναι τρελή.
Θέλω να πουλήσω το τηλέφωνό μου.
iPhone.
Διακόσιες χιλιάδες.
Σου δίνω 150.000.
Όχι, 200.000.
Είναι δικό σου;
Ναι, μου το χάρισαν.
-Σου δίνω 150.000. -200.000.
-Η τελευταία σου κουβέντα; -Ναι.
Θέλεις ένα άλλο;
Αυτό εδώ.
Να πούμε για την τιμή, λοιπόν.
Μόλις ξυπνήσει,
η Μαριάμα πρέπει να βουτήξει εδάφια του Κορανίου
σε ένα μπολ με καθαρό νερό,
και να χύσει το αγιασμένο νερό πάνω στο κεφάλι της.
Αυτό θα διώξει αμέσως τα κακά πνεύματα.
Μετά, αν η κόρη σου φέρεται σαν καλή μουσουλμάνα,
λέει τις προσευχές της πέντε φορές τη μέρα και φοράει μαντίλα,
δεν υπάρχει περίπτωση
να επιστρέψουν τα πνεύματα για να τη βασανίσουν.
Ο Αλλάχ να μας έχει καλά.
Ευχαριστώ.
Ευχαριστώ και πάλι. Καλό σου βράδυ.
Μαριάμα;
Δες προσεκτικά. Βλέπεις αυτό εδώ;
Το βάζεις εδώ,
το στριφογυρίζεις
και τραβάς.
Η άλλη άκρη είναι για να ανοίγεις αναψυκτικά και μπίρες.
Η βότκα και τα λικέρ σε χαμηλά ποτήρια.
Ελπίζω να κατάλαβες.
Ποτήρι αναψυκτικών, ποτήρι κρασιού, ποτήρι αλκοολούχων.
-Κατάλαβες; -Ναι.
Πρέπει να τα θυμάσαι όλα.
Μα πιστεύεις ακόμα ότι είναι ο Σουλεϊμάν;
Δεν πρέπει να πας.
Πού είναι τα λεφτά;
Θα σε περιμένουμε αύριο στις 3:00 π.μ. στο νεκροταφείο.
Αν δεν φέρεις τα λεφτά,
θα σου κάψουμε τον ουρανοξύστη.
Από πού ήρθες;
Σου μιλάω!
Σουλεϊμάν;
Σουλεϊμάν, εσύ είσαι;
Άντα...
Σουλεϊμάν, η αστυνομία! Τρέχα!
Άντα.
Άντα, εγώ είμαι.
Εγώ είμαι, ο Σουλεϊμάν.
Ντιορ!
-Είδα... -Άντα.
-Πες μου! -Τα αγόρια γύρισαν.
Τι;
Άντα, στάσου!
Φάντα;
Άντα.
Ο Σουλεϊμάν μού είπε για σένα στη βάρκα.
Ξέρεις...
Τις τελευταίες σου στιγμές,
ελαφρώνεις την καρδιά σου.
Μου είπε...
ότι μετάνιωσε πάρα πολύ
που δεν σε αποχαιρέτησε.
Δεν μπορούσε.
Κανένας μας δεν μπορούσε.
Άντα.
Ο Σουλεϊμάν
σε αγαπούσε πολύ.
Ήθελε να επιστρέψει για σένα.
Να γίνει δικός σου.
Ήταν περίπου 5 το πρωί.
Ήταν ήσυχα στη βάρκα.
Ο ήλιος ανέτειλε,
και τα παιδιά ήταν σιωπηλά.
Νόμιζα ότι κοντεύαμε να φτάσουμε,
επειδή μπορούσα να δω ένα βουνό στον ορίζοντα.
Νόμιζα πως φτάναμε στην Ισπανία
και πως θα μπορούσαμε να σας τηλεφωνήσουμε.
Φώναξα από τη χαρά μου.
Μετά, όλα έγιναν πολύ γρήγορα.
Ένας δυνατός άνεμος ξεσήκωσε τη θάλασσα.
Είχαμε τρομοκρατηθεί
από τη δύναμη των κυμάτων.
Κάποιοι έτρεμαν από φόβο.
Άλλοι έκλαιγαν από την αγωνία.
Αυτό που πέρασα για βουνό
ήταν ένα κύμα.
Θεόρατο.
Σήκωσε τη βάρκα μας που γκρεμίστηκε σαν κτίριο.
Μας έστειλε στα βάθη.
Αρχηγέ!
Το κορίτσι έφυγε.
Αναπάντητες κλήσεις Διοικητής Σι
Ξέρεις τι έγινε χτες το βράδυ; Κι άλλη φωτιά.
Ο κόσμος καίγεται κι εσύ κοιμάσαι;
Στου κ. Ντιαγέ. Πάλι δεν ξέρουμε πώς ξέσπασε.
Κύριε διοικητή, αφήστε με να το ερευνήσω.
Σας παρακαλώ.
Ανάλαβέ το.
Ευχαριστώ.
Είκοσι.
Είκοσι δύο.
Είκοσι τέσσερα.
Είκοσι έξι.
Είκοσι οχτώ.
Τριάντα.
Αφήστε με να φύγω. Πήρατε τα λεφτά.
Δεν θα πας πουθενά.
Εσύ φταις που πεθάναμε. Μην το ξεχάσεις ποτέ.
Ζητώ συγγνώμη.
"Ζητώ συγγνώμη".
Πήρατε τα λεφτά σας.
Τριάντα δύο εκατομμύρια.
Είναι όλα εδώ.
Αφήστε με να φύγω.
Όχι ακόμα.
Πρώτα θα σκάψεις τους τάφους μας.
Δείτε, ούτε να σκάβει δεν ξέρει.
Αυτό θα πει δουλειά!
Να καίνε τα χέρια σου.
Πιο γρήγορα!
Κάθε φορά...
που θα κοιτάς την κορυφή του ουρανοξύστη σου,
θα σκέφτεσαι τα άταφα κορμιά μας
στον βυθό του ωκεανού.
Το 'ξερα πως θα γύριζες.
Μόνο εσύ θα μπορούσες να 'σουν.
Πάντα θα γεύομαι
το αλάτι του κορμιού σου στον ιδρώτα του δικού μου.
Πόσο όμορφη είσαι.
Σε είδα στο τεράστιο κύμα που μας καταβρόχθισε.
Είδα μόνο τα μάτια σου και τα δάκρυά σου.
Ένιωσα το κλάμα σου να με καλεί στην ακτή.
Τα μάτια σου δεν μ' άφησαν ποτέ.
Ήταν εκεί, μέσα μου.
Έριχναν το φως τους στα βάθη.
Φάντα;
Κύριε διοικητή.
Η υπόθεση έκλεισε.
Έλα, κορίτσι μου!
Κάποιες αναμνήσεις λειτουργούν σαν οιωνοί.
Θα φυλάξω αυτή τη νύχτα μέσα μου,
για να μου θυμίζει ποια είμαι...
και να μου δείχνει ποια θα γίνω.
Η Άντα που της ανήκει το μέλλον.
Είμαι η Άντα.
Υποτιτλισμός: Γιώργος Λυκούδης